Псы есыкIэзрагъащIэ
Зыгъэпсэхугъуэр къагъэсэбэпауэ, къалэдэс сабий куэдым псы есыкIэ зрагъащIэ.
Абы гулъытэ хэха щыхуащI Налшык къалэ узыншагъэр егъэфIэкIуэнымрэ физкультурэмкIэ и IуэхущIапIэм.
Псы есыным дихьэх сабийхэм папщIэ мыбы щыIэщ метр 25-рэ зи кIыхьагъ, метри 4-м щIигъу зи кууагъ псыгуэн (бассейн). Иджырей мардэхэм тету яухуа псыгуэным хуиту щрагъэкIуэкI псым есынымкIэ щIыналъэ, къалэкIуэцI зэпеуэхэр.
Мы зэманым сабий куэд йокIуалIэ Налшык и «Искож» хьэблэм дэт «Дельфинчик» псы есыпIэм. Щхьэ зытемылъ псыгуэным кърашалIэ сабий куэд. ТетIысхьэпIэ тыншхэр къекIуэкIыу ягъэуващи, адэ-анэхэм цIыкIухэм я нэIэ трагъэтщ.
Псыгуэныр лэжьэнущ бжьыхьэ пщIондэ.
ШЭРЭДЖ Дисэ.
